CELEX: 62014TN0001
Language: mt
Date: 2014-01-07 00:00:00
Title: Kawża T-1/14: Rikors ippreżentat fis- 7 ta’ Jannar 2014 — Aluminios Cortizo u Cortizo Cartera vs Il-Kummissjoni

22.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 52/49
            
         Rikors ippreżentat fis-7 ta’ Jannar 2014 — Aluminios Cortizo u Cortizo Cartera vs Il-Kummissjoni
   (Kawża T-1/14)
   2014/C 52/94
   Lingwa tal-kawża: l-Ispanjol
   
      Partijiet
   
   
      Rikorrenti: Aluminios Cortizo, SAU (Extramundi, Spanja) u Cortizo Cartera, SL (Extramundi, Spanja) (rappreżentant: A. Beiras Cal, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-att ġuridiku fit-totalità tiegħu;
            
         
               —
            
            
               sussidjarjament, tannulla l-ordni ta’ rimbors tal-għajnuna, u
            
         
               —
            
            
               sussidjarjament, tordna li l-għajnuna tiġi evalwata skont il-benefiċċju effettiv u nett tal-investitur.
            
         
      Motivi u argumenti prinċipali
   
   Id-deċiżjoni kkontestata f’din il-kawża hija l-istess waħda bħal dik ikkontestata fil-Kawża T-515/13, Spanja vs Il-Kummissjoni (ĠU C 336, p. 29)
   Insostenn tar-rikors tagħha, ir-rikorrenti tinvoka sitt motivi.
   
               (1)
            
            
               L-ewwel motiv, ksur tal-Artikolu 107 TFUE, ibbażat fuq l-assenza ta’ selettività u ta’ distorsjoni tal-għajnuna mill-Istat lill-investitur.
            
         
               (2)
            
            
               It-tieni motiv, ksur tat-tieni paragrafu tal-Artikolu 296 TFUE, ibbażat fuq in-nuqqas assolut ta’ motivazzjoni tal-esklużjoni tal-proprjetarju tal-bastiment u/jew tat-tarzna bħala benefiċjarji tal-parti l-kbira tal-għajnuna.
            
         
               (3)
            
            
               It-tielet motiv, ksur tal-prinċipju ta’ proporzjonalità — flimkien ma dak ta’ għajbien tal-benefiċċju — sa fejn id-deċiżjoni teżiġi li l-investitur jirrimborsa għajnuna ttrasferita lil terz.
            
         
               (4)
            
            
               Ir-raba’ motiv, ksur tal-prinċipju ta’ aspettattivi leġittimi, peress li l-Kummissjoni, permezz ta’ ittri u tan-nuqqas ta’ azzjoni tagħha, ħolqot l-apparenza leġittima ta’ legalità tas-“SEAF”.
            
         
               (5)
            
            
               Il-ħames motiv, ksur tal-prinċipju ta’ ċertezza legali, perss li l-impożizzjoni tal-obbligu li tiġi rimborsata għajnuna mhux irċevuta/ittrasferita mill-investitur tikkostitwixxi konfiska mingħajr ebda titolu legali.
            
         
               (6)
            
            
               Is-sitt motiv, ksur tal-prinċipju ta’ trattament ugwali, peress li l-miżuri ddikjarati inkompatibbli ġew aċċettati f’każijiet preċedenti oħra.